Den Vest-Sjællandske Avis, 1821-09-22
Allerede meldes følgende fra Riga under 4de September, som bekiendt bliver sædvanlig herfra udført et stort Parthie Russisk Korn til Søes; men nu befinde vi os i den sieldne Forfatning, at Kornvarerne blive sendte fra vore Magasiner ind i Landet. Aarsagen dertil er den store Mængde Tropper, som ere forsamlede i Lithauen og Hvide=Rusland, Foruden Krigen biedrager ogsaa det uheldige Høstveir man har havt i England til Kornprisernes Stigen. Vedblive Priserne at holde sig saa høie, som de staae, ifølge de sidste Efterretninger, saa ville de Engelske Havne blive aabnede for Jndførselen. den heele sidste Uge har derfore Kornet havt en rask Afsætning saavel i Amsterdam som i Hamborg, og Priiserne ere steegne betydeligt, især er Hvede og godt gammelt Byg og Havre blevet meget søgt til Udførsel, man er nu saare begiærlig i Hamborg, efter at erfare hvorledes det videre vil gaae med Kornpriserne i England. Bladet Morgenposten, opfordrer alle Forpagtere til at skynde sig med at komme med deres Forraad til London, for at trykke Kornpriserne ned inden Qvartalet udløbet for at Havnene ikke skulle blive aabnede. – Storfyrste Nicolaus er den 3die September ankommen til Warschau, den 4de begav han og hans 10 Brødre, Storfyrsterne Constantin og Michael sig til Leieren ved Povonzki, hvor en combineret Polsk og Russisk Armee staaer opstillet. Hver Dag bliver der holdet militairiske Øvelser. Den 6te September om Aftenen ankom Storfyrste Nicolaus Gemahlinde Alexandra Feodorovna til Warschau, hvorpaa heele Staden blev illumineret om Aftenen. – Den Russiske Fyrste Wolkonsky, som var afreist til Wien, er derfra afgaaet til Armeen. – Man holder det for afgjort, at Erkehertug Ferdinand skal erholde Overcommanden over alle de Østerrigske Observations-Corps. For Øieblikket skal Armeen ikke udgiøre mere end 60,000 Mand, men saasnart Krigen bryder ud skal den fordobles. – Den Russiske Flaade i det sorte Hav, som ligger ved Cherson ved Mundingen af Dnieper, skal bestaae af 11 til 12 Orlogsskibe foruden de mindre Krigskibe. – Man beregner, at henimod 18000 Grækere ere i Russisk Tieneste, hvoraf 12000 tiene ved Armeen og 4000 ved Civiletaten. At flere end 150000 Personer leve i det Ottomanniske Rige under Ruslands Skyts, og at mangfoldige Græske Handelskibe seile under Rus fisk Flag. – Den 8de September døde i Paris Fyrst Demetrius Kommenos, som boede i Gaden St. Dominiqve. Han var Marschal de Camp, Ridder af Ludvigs Ordenen, og efterlader foruden en Broder Georgios Kommenos, en Søsterdatter nemlig Hertuginden af Abrantes, som boer i Versailles. Han blev begravet den 9de med megen Høitidelig bed, og fulgt til Jorden af nogle Afdeelinger af Garnisonen. 1783 blev han erkiendt af det Franske Hof som den eneste sande Descendent af den Keiserlige Comneniske Familie. Han emigrerede 179. og blev Bourbonnerne troe. Hans Vaaben er en Ørn i et gyldent Feld med Keiserkronen over; Palmer omgive Skjoldet, og nedenunder læser man de Ord: Æren bliver, Lykken svinder. Fyrsten var Aar gammel, og efterlader sig en Enke, ogsaa efterlader han sig en Søstersøn, som var en Broder til Hertuginden af Abrantes. Denne er Hr. von Permon, General-Politielieutenant i Lyon.